प्रतिभा खोज परीक्षा का पुरस्कार वितरण आज
जयपुर| दैनिकभास्कर एवं संभव एकेडमी के संयुक्त तत्वावधान में हुई प्रतिभा खोज परीक्षा का पुरस्कार वितरण समारोह मंगलवार दोपहर 12:30 बजे दौसा के सोमनाथ तिराहा अशोका मैरिज लॉन में होगा। समारोह में जिले के सभी प्रतिभागी स्कूलों के विद्यार्थियों को पुरस्कृत किया जाएगा। एकेडमी के निदेशक डॉ.संजीव शर्मा ने बताया कि कक्षा 10 12 विज्ञान वर्ग में प्रत्येक स्कूल से प्रथम तीन स्थान प्राप्त करने वाले विद्यार्थियों को पदक प्रमाण पत्र से विभूषित किया जाएगा। पुरस्कार वितरण समारोह के दौरान संस्थान की ओर से कॅरिअर काउंसलिंग के लिए विशेषज्ञों की टीम भी मौजूद रहेगी।
hin_Deva hin_Deva